 Agaasimaha cusub ee madaxtooyada, Mudane Maxamed Cali Bile oo isaguna halkaas ka hadlay, ayaa bidhaamiyey ujeeddada iyo midhaha laga filayo inay soo saaraan shaqaalaha madaxtooyadu, isaga oo tilmaamay inay dhammaantood yihiin diraneyaal fudaydinaya hawsha ay qaranka u hayaan madaxweynaha iyo ku-xigeenkiisu, waxaana isaga oo arrimahaas ka hadlaya uu yidhi, Dhammaanteen waynu isla jaanqaadi karnaa, waxaana aynu leenahay hal ujeeddo oo ah waxa ay madaxtooyadu u taagan tahay, madaxtooyaduna waxa ay u taagan tahay shicibka ayaa iska leh dhismaha iyo daarta madaxtooyada, inagguna shicibkaas ayeynu u shaqaynaa, taasna waa inaynu ogaannaa, waana inaynaan madaxtooyada u qaadanin meel awood ah oo madaxweynaha iyo ku-xigeenka laga ag dhawyahay oo wareegtooyin kasoo baxaan ama lacagi taallo, waa inaynu ogaannaa inaynu nahay shaqaale u shaqeeya umadda, shaqadeenuna waa inaynu madaxweynaha iyo ku-xigeenkiisa shaqadooda aynu u sahalno. 